7. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 573 της 11 Ιουν./9 Ιουλ. 1965 (ΦΕΚ Α΄ 128) Περί τρόπου καταστροφής ή εκποιήσεως αχρήστων αρχείων των εμμίσθων Υποθηκοφυλακείων και Ληξιαρχείων. Έχοντες υπ’ όψιν: 1)Το άρθρ. 13 του Νόμ. 4290/ 1963 «περί ρυθμίσεως θεμάτων τινών του Συμβουλίου Επικρατείας κλπ.» και Σελ. 74,02(γ) 2)Την υπ’ αριθ. 411 της 12.5.65 γνωμοδότησιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρον μόνον.-1)Περί του χαρακτηρισμού εγγράφων ή βιβλίων των Υποθηκοφυλακείων ή Ληξιαρχείων ως μη εχόντων υπηρεσιακήν χρησιμότητα ή ιστορικήν αξίαν αποφαίνεται εκάστοτε δι’ αποφάσεώς του ο Υπουργός της Δικαιοσύνης μετά πρότασιν επιτροπής, οριζομένης υπ’ αυτού και αποτελουμένης, προκειμένου μεν περί των Υποθηκοφυλακείων και Ληξιαρχείων Αθηνών και Πειραιώς, υπό του αρμοδίου Διευθυντού ή Τμηματάρχου του Υπουργείου Δικαιοσύνης, του αρμοδίου Εισαγγελέως Πρωτοδικών και του οικείου Διευθυντού του Υποθηκοφυλακείου ή Ληξιαρχείου προκειμένου δε περί των λοιπών Υποθηκοφυλακείων και Ληξιαρχείων υπό του αρμοδίου Εισαγγελέως ή Ειρηνοδίκου και του οικείου Υποθηκοφύλακος ή Ληξιάρχου. 2)Δια της αυτής αποφάσεως κρίνεται και αν τα χαρακτηρισθέντα ως άχρηστα έγγραφα ή βιβλία δύναται να εκποιηθώσιν, ότε η επιτροπή μεριμνά δια την εκποίησιν, ή αν η εκποίησις είναι αδύνατος, ότε η επιτροπή μεριμνά δια την καταστροφήν τούτων δια πυρός. 3)Εις περίπτωσιν εκποιήσεως, το προϊόν ταύτης αποδίδεται εις τον Υποθηκοφύλακα ή Ληξίαρχον και χρησιμοποιείται δια βιβλιοδετικάς εργασίας του Υποθηκοφυλακείου ή Ληξιαρχείου. 4)Κατά πάσαν περίπτωσιν η Επιτροπή συντάσσει πρακτικόν εις διπλούν εξ ων το εν παραμένει εις το αρχείον της υπηρεσίας, ην αφορά, το δε έτερον υποβάλλεται εις το Υπουργείον Δικαιοσύνης. 5)Ο Υποθηκοφύλαξ ή ο Ληξίαρχος δέον να υποβάλλωσιν εις το Υπουργείον προς έγκρισιν προϋπολογισμόν περί του τρόπου διαθέσεως των κατά την παρ. 3 εισπραχθέντων χρημάτων ως και απολογισμόν των γενομένων δαπανών. Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 6.Α.ζ.6-7 Αρχείο 